**Olivia Hussey** (født Olivia Osuna 17. april 1951 i Buenos Aires i Argentina) er en britisk skuespiller som er mest kjent for sin rolle som Julie i Franco Zeffirelli sin filmversjon av Romeo og Julie fra 1968. Hun debuterte som skuespiller i filmene *The Battle of the Villa Fiorita* og *Cup Fever* i 1965 og hun har siden den gang medvirket i over 41 filmer.

Bakgrunn og familie
-------------------

Hussey ble født som Olivia Osuna i Argentina og flyttet 7 år gammel til London sammen med moren og broren. Hun snakket engelsk med svak spansk aksent da hun medvirket som Julie Zeffirellis film. Faren var den argentinske operasangeren Andres Osuna av spansk herkomst og moren var sekretæren Alma Joy Hussey datter av briter som bodde i Buenos Aires. Foreldrene ble skilt da hun var to år gammel Hun hadde ikke fylt 16 år da innspillingen begynte og hadde ikke hatt kjæreste.

Hussey ble først gift med skuespilleren Dean Paul Martin (sønn av Dean Martin) i 1971. De fikk sønnen Alexander Dean Martin sammen. Han ble senere skuespiller i likhet med foreldrene. Martin og Hussey tok ut skilsmisse i 1978. Dean Paul Martin omkom i 1987 da hans F-4 Phantom jagerfly styrtet i San Bernardino-fjellene i California.

I 1980 giftet Hussey seg på nytt med den japanske musikeren Akira Fuse og de fikk sønnen Max (født 1983) sammen. Hun ble skilt fra Fuse i 1989 og to år senere giftet hun seg med den amerikanske musikeren David Glen Eisley. I oktober 1993 fødte hun en datter som de kalte India Eisley som også jobber som skuespiller og spiller inn en tenåringsdramaserie som heter *The Secret Life of the American Teenager*.

Karriere
--------

Hun opptrådte 13 år gammel i *The Prime of Miss Jean Brodie* i teateroppsetning sammen med Vanessa Redgrave.

Hennes mest kjente roller inkluderer blant annet rollen som *Jessica Bradford* i den kanadiske skrekkfilmen *Black Christmas* fra 1974, som Maria (Jesu mor) i TV-produksjonen av *Jesus fra Nasaret* fra 1977 og rollen som *Rosalie Otterbourne* i filmen *Death on the Nile* (1978) der kjente skuespillere som Peter Ustinov var med. I 2003 spilte Hussey hovedrollen i en filmatisering av livet til Mor Teresa som hun ble tildelt en CAMIE-pris for.

Hussey har blitt hyllet av mange for sin unike stemme. Ektemannen hennes foreslo at hun skulle prøve ut stemme-arbeid i en animasjonsfilm. Hun har derfor en håndfull bemerkelsesverdige kreditter og ble nominert for "Outstanding Individual Achievement» og hun ble nominert til en Annie Awards for sitt arbeid i filmen *Batman Beyond*.

Referanser
----------

1. ↑   GeneaStar, GeneaStar person-ID husseyo[Hentet fra Wikidata]
2. ↑   Social Networks and Archival Context, SNAC Ark-ID w6vt54r8, besøkt 9. oktober 2017[Hentet fra Wikidata]
3. ↑  Bakke, Tormod (1996). *Film max 1997*. Oslo: Schibsted. ISBN 8251616417.
4. ↑  «'Part of me thinks I am Juliet'». *The Telegraph* **(engelsk)**. Besøkt 11. desember 2020.
5. ↑  «Olivia Hussey, star of Zeffirelli’s Romeo and Juliet: 'I was wild'». *the Guardian* **(engelsk)**. 1. august 2018. Besøkt 11. desember 2020.
6. 1 2  «Forever Juliet». *PEOPLE.com* **(engelsk)**. 16. mars 1992. Besøkt 11. desember 2020.
7. ↑  Hussey, Olivia: *The Girl on the Balcony: Olivia Hussey Finds Life after Romeo and Juliet*, Kensington Books.
8. ↑  King, Susan; King, Susan (7. oktober 2018). «‘Romeo & Juliet’ at 50: Olivia Hussey and Leonard Whiting on Viewers’ Big Question». *Variety* **(engelsk)**. Besøkt 11. desember 2020. «"I had never been with anyone before we shot the film," noted Hussey, author with her son Alexander Martin of the new memoir, "The Girl on the Balcony: Olivia Hussey Finds Life After ‘Romeo & Juliet."’»
9. ↑  Ap (27. mars 1987). «DEAN MARTIN'S SON IS DEAD IN JET (Published 1987)». *The New York Times* **(engelsk)**. ISSN 0362-4331. Besøkt 11. desember 2020.

Eksterne lenker
---------------

* Offisielt nettsted Rediger på Wikidata

* (en) Olivia Hussey – kategori av bilder, video eller lyd på Commons Rediger på Wikidata
* (en) Olivia Hussey på Internet Movie Database Rediger på Wikidata

* (sv) Olivia Hussey i Svensk Filmdatabas Rediger på Wikidata

* (fr) Olivia Hussey på Allociné Rediger på Wikidata

* (en) Olivia Hussey på AllMovie Rediger på Wikidata

* (en) Olivia Hussey hos Rotten Tomatoes Rediger på Wikidata

* (en) Olivia Hussey hos The Movie Database Rediger på Wikidata

* (en) Olivia Hussey hos Behind The Voice Actors Rediger på Wikidata
* Olivia Hussey på Twitter Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** MusicBrainz
 |